Missatge: L'agència espacial nord-americana, la NASA, ha publicat en aquesta web les primeres imatges i animacions del sol en tres dimensions. Es fan a partir de les dades enregistrades per dues sondes que orbiten al voltant del sol des de l'octubre i permeten captar les turbulències de la corona del Sol, que fins ara només es podien captar en dues dimensions. Segons els científics de la NASA això pot servir per descobrir com funciona l'atmosfera del Sol. Així, ara es poden enregistrar les erupcions solars en tres dimensions, cosa que ha d'ajudar a entendre millor com es relacionen el Sol i la Terra, segons diu Andy Breen, de la Universitat de Gales. Les erupcions solars, causades per explosions violentes a la corona del Sol, llencen tones de partícules a l'espai i poden resultar perilloses per als astronautes i els viatges espacials. Les dues sondes transmeten les dades que enregistren a l'Observatori de Relacions Terrestres Solars (STEREO) i allà s'interpreten amb un programa fet per la Universitat de Gales. S'aprofita la distància entre les dues sondes per dibuixar les imatges en tres dimensions tal com ho fan els ulls humans, que també poden captar la distància entre la mà i els objectes perquè estan separats.

Resposta: Jo de la nasa no me'n fio gens, desde que vaig veure el documental del mirlo rojo que desconfio de tot lo que ens conten de l'univers. Confio més en la sèrie stargate, gran sèrie per cert, que en la nasa.